ભણવાની ઉંમરમાં અઢળક ટેલેન્ટ અચીવ કરી લો તો કેવું ફીલ થાય… સરસ જ. પણ તેની પાછળ કેટલી મહેનત કરવી પડે તે પણ પ્રશ્ન થવો જ જોઈએ. 20 વર્ષની ઉંમરે આવી ટેલેન્ટ અચીવ કરી છે મુંબઈમાં રહેતા પાર્થ મહેતાએ. પાર્થ મહેતા વઢવાણ-સુરેન્દ્રનગરના વતની એવા ડૉકટર હિમાંશુ મહેતા અને અમિતા મહેતાના પુત્ર છે. પાર્થને એક બહેન પૂજા મહેતાનો પ્રેમ પણ મળ્યો છે. મૂળ ગુજરાતના પણ વર્ષોથી તેઓ મુંબઈમાં જઈને વસ્યાં છે. પાર્થ મહેતાના પિતા ડૉકટર હિમાંશુ મહેતા જાણીતા આઈ સ્પેશિયાલિસ્ટ છે, જેમના પેશન્ટ લિસ્ટમાં અભિનેતા અમિતાભ બચ્ચન પણ છે. ડૉ. હિમાંશુ મહેતા અમિતાભ બચ્ચનના પરિવારના આઈ સ્પેશિયાલિસ્ટ છે.